Document ID: 32014D0359

PROVEDBENA ODLUKA KOMISIJE
оd 13. lipnja 2014.
o usklađenosti europskih normi 15649-1:2009+A2:2013 i EN 15649-6:2009+A1:2013 za plutajuće proizvode za slobodno vrijeme za uporabu na vodi i u vodi s općim sigurnosnim zahtjevom Direktive 2001/95/EZ Europskog parlamenta i Vijeća te o objavljivanju uputa na te norme u Službenom listu Europske unije
(Tekst značajan za EGP)
(2014/359/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 2. prvi podstavak,
budući da:
(1)
Člankom 3. stavkom 1. Direktive 2001/95/EZ propisano je da proizvođači na tržište smiju stavljati samo sigurne proizvode.
(2)
U skladu s člankom 3. stavkom 2. drugim podstavkom Direktive 2001/95/EZ proizvod se smatra sigurnim, s obzirom na rizike i kategorije rizika obuhvaćene odgovarajućim nacionalnim normama, ako je sukladan s neobveznim nacionalnim normama kojima su preuzete europske norme, na koje je Komisija objavila uputu u Službenom listu Europske unije u skladu s člankom 4. stavkom 2. te Direktive.
(3)
U skladu s člankom 4. stavkom 1. Direktive 2001/95/EZ europske norme utvrđuju europska tijela za normizaciju na temelju mandata koje izdaje Komisija.
(4)
U skladu s člankom 4. stavkom 2. Direktive 2001/95/EZ Komisija objavljuje upute na te norme.
(5)
Dana 21. travnja 2005. Komisija je donijela Odluku br. 2005/323/EZ o sigurnosnim uvjetima koje moraju ispuniti europske norme za plutajuće proizvode za slobodno vrijeme za uporabu na vodi ili u vodi u skladu s Direktivom 2001/95/EZ Europskog parlamenta i Vijeća (2).
(6)
Komisija je 6. rujna 2005. europskim tijelima za normizaciju izdala mandat M/372 za izradu europskih normi radi sprječavanja glavnih rizika koji su povezani s plutajućim proizvodima za slobodno vrijeme za uporabu na vodi ili u vodi, odnosno rizika utapanja ili nezgoda koje mogu dovesti do utapanja te drugih rizika povezanih s konstrukcijom proizvoda, na primjer opasnost od odnošenja, gubitka oslonca, pada s velike visine, zarobljavanja ili zaplitanja iznad ili ispod površine vode, iznenadnog gubitka sposobnosti plutanja, prevrtanja, hladnog šoka i drugih rizika povezanih s uporabom tih proizvoda, na primjer sudaranje i udarac, te rizika povezanih s vjetrovima, strujama, plimama i osekama.
(7)
Europski odbor za normizaciju (CEN) donio je seriju europskih normi (EN 15649 dijelovi 1.-7.) za plutajuće proizvode za slobodno vrijeme u okviru mandata Komisije; Komisija je 18. srpnja 2013. donijela Provedbenu odluku 2013/390/EU (3) u kojoj se navodi da europske norme EN 15649 (dijelovi 1.-7.) za plutajuće proizvode za slobodno vrijeme ispunjavaju opći sigurnosni zahtjev Direktive 2001/95/EZ u pogledu rizika koje obuhvaćaju te objavila upute na navedene norme u dijelu C Službenog lista Europske unije.
(8)
Nakon navedenog datuma CEN je revidirao sljedeće europske norme za plutajuće proizvode za slobodno vrijeme za u porabu na vodi i u vodi: EN 15649-1:2009+A2:2013 i EN 15649-6:2009+A1:2013.
(9)
Europske norme EN 15649-1:2009+A2:2013 i EN 15649-6:2009+A1:2013 u skladu su s mandatom M/372 i ispunjavaju opći sigurnosni zahtjev Direktive 2001/95/EZ. Stoga treba objaviti upute na te norme u Službenom listu Europske unije.
(10)
Mjere predviđene ovom Odlukom u skladu su s mišljenjem Odbora osnovanog na temelju Direktive 2001/95/EZ,
DONIJELA JE OVU ODLUKU:
Članak 1.
Sljedeće europske norme ispunjavaju opći sigurnosni zahtjev Direktive 2001/95/EZ u pogledu rizika koji su njima obuhvaćeni:
(a)
EN 15649-1:2009+A2:2013 „Plutajući proizvodi za slobodno vrijeme za uporabu na vodi i u vodi - 1. dio: klasifikacija, materijali, opći zahtjevi i metode ispitivanja”,
(b)
EN 15649-6:2009+A1:2013 „Plutajući proizvodi za slobodno vrijeme za uporabu na vodi i u vodi - 6. dio: dodatni posebni sigurnosni zahtjevi i metode ispitivanja za naprave klase D”.
Članak 2.
Upute na norme 15649-1:2009+A2:2013 i EN 15649-6:2009+A1:2013 objavljuju se u dijelu C Službenog lista Europske unije.
Članak 3.
Ova Odluka stupa na snagu dvadesetog dana od dana objave u Službenom listu Europske unije.
Sastavljeno u Bruxellesu 13. lipnja 2014.

Labels: 7
0
3
20